แหล่งข่าวความมั่นคงในสามจังหวัดชายแดนใต้ รายงานว่า พบการเคลื่อนไหวของกลุ่มอาร์เคเคที่มีนายมะแซ อุเซ็ง เป็นผู้นำ ได้แต่งตั้งแกนนำใหม่เพิ่มขึ้น 10 คน เพื่อเตรียมก่อเหตุในช่วงเดือนมีนาคมนี้ โดยมีรายงานอ้างว่ามีการประกอบระเบิดจำนวน 60 ชุด เพื่อก่อเหตุในพื้นที่ นอกจากนี้ ยังพบว่ากลุ่มของนายอิสมาแอ ระยะหลง หรืออุสตาสโซะ ได้ให้ผู้หญิงในกลุ่มเปอมูดีนำระเบิดที่ประกอบเสร็จแล้วจำนวนหนึ่งเข้ามาใน จ.ยะลา มีเป้าหมายเป็นย่านชุมชน สถานที่ราชการ สถานบันเทิง และโรงไฟฟ้า โดยมีการต่อวงจร 2 ระบบทั้งนาฬิกาดิจิทัลและโทรศัพท์มือถือ เพื่อป้องกันการตัดสัญญาณจากเจ้าหน้าที่ส่งกำลังพันนายตรึงเปิดงานลิ้มก่อเหนี่ยวนายภาณุ อุทัยรัตน์ ผู้ว่าฯ ปัตตานี กล่าวว่า ได้ออกหนังสือรับรองความปลอดภัยให้แก่ผู้ร่วมงานเจ้าแม่ลิ้มกอเหนี่ยวที่จะจัดขึ้นวันที่ 1-7 มีนาคมนี้ โดยวางแผนคุมเข้ม มูลนิธิเทพปูชนียสถาน (มูลนิธิเจ้าแม่ลิ้มกอเหนี่ยว) สถานที่จัดงานบริเวณแม่น้ำปัตตานีและศาลเจ้าเล่งจูเกียง อ.เมือง จ.ปัตตานี ถึง 2 ชั้น ส่วนเส้นทางเข้าตัวเมืองปัตตานี 7 จุด ได้วางกำลังตำรวจ ทหาร เพื่อตรวจสอบการเข้าออกชนิดเข้มข้นก่อนเริ่มงาน 48 ชั่วโมง เป็นการปิดการเคลื่อนไหวข้ามพื้นที่ก่อเหตุของผู้ไม่หวังดี
ผู้นําของกลุ่มอาร์เคเคที่มีนายมะแซ อุเซ็ง ได้แต่งตั้งแกนนําใหม่เพิ่มขึ้น 10 คน เพื่อเตรียมก่อเหตุในเดือนมีนาคมนี้คือใคร 
นายมะแซ อุเซ็ง